Lav et referat af nedenstående tekst:

Tekst:
Nicklas Helenius var manden bag AaB's hjemmebanesejr over Silkeborg, da han satte hovedet på Nicolaj Thomsens indlæg og gjorde det til 1-0 for nordjyderne mandag aften. For Helenius og AaB var det den første sejr i 2013, som indtil da blot havde budt på tre point i seks kampe. Men med sejren over Silkeborg kom AaB tilbage på sporet, og nordjyderne indtager nu rækkens fjerdeplads. Helenius øjner derfor europæiske kampe efter sommerferien. - Vi gør det godt spillemæssigt i øjeblikket, og med tre point over Silkeborg håber jeg, at vi kan ramme en stime. Og så ser det godt ud - så kan vi godt nå i Europa, siger Helenius. Aalborgensernes unge mandskab havde en fremragende efterårssæson, hvor pointene haglede ind, men den svære start på 2013 har været hård, indrømmer Helenius. - Det har været en hård periode. Vi har spillet godt, men ikke fået de point, vi har fortjent. Vi har derfor følt, at vi har haft en del modgang, men vi har fokuseret på de ting, som skal forbedres, siger Helenius. - I mange kampe har det været vores egen skyld, at vi ikke har kunnet holde en føring i hele kampen. - Men vi har været med i alle kampene, og vi viser stor mental styrke ved ikke at give op på noget tidspunkt. Vi har fortsat med de ting, som vi tror på, siger Helenius. AaB kan tage et stort skridt på vejen i bestræbelserne på at holde fjerdepladsen, hvis holdet sejrer over deres umiddelbare forfølgere fra OB, som lægger græs til holdenes næste indbyrdes møde på søndag.

Referat:
På trods af en hård start på 2013 tror AaB-topscorer, Nicklas Helenius, på en europæisk plads til nordjyderne.